
PRAVILNIK REKREACIJSKE LIGE KRALJA MATJAŽA  2019/2020



Rekreacijska liga v košarki obsega 3 lige: 1. , 2. in 3. ligo. V vsaki nastopa 8 ekip.

Pogoj za sodelovanje je poravnana prijavnina, oziroma poravnane obveznosti ekip do Zavoda Novo mesto in do sodnikov ter pomožnih sodnikov. Ekipe s prijavo sprejmejo vse določbe tega pravilnika. Imen ekip med sezono ni možno spreminjati.

V ligi nastopajo tekmovalci na lastno odgovornost  oz. na odgovornost staršev, v kolikor so mladoletni. Igralci morajo na tekmi nastopiti obvezno v predpisani opremi.

Tekma traja 4 X 8 minut čiste igre. Igra se po pravilih košarkarske zveze Slovenije (ULEB).

V ligi ne smejo nastopiti igralci, ki so registrirani v katerikoli ligi KZS. Igralec, ki ni nastopal v rednem delu, ne more nastopiti v končnici ali kvalifikacijah. Prehod igralcev iz ene ekipe v drugo med sezono ni dovoljen.
	
Ekipa mora poravnati sodniške stroške preko računa pred začetkom tekmovanja (Društvo košarkarskih sodnikov). Kontaktna oseba je Aleš Čavlovič (041 558 551), na elektronski naslov: kosarka@gmail.com.
	
Če ekipa izostane s tekme, povrne stroške obeh sodnikov in zapisnikarja. V primeru, da to ne stori,  je izključena iz lige. Ravno tako se dodeli negativno točko za izostanek. V primeru, da ekipa zapusti igrišče, se jo kaznuje z odvzemom točke in denarno kaznijo.

V ligi ne more sodelovati ekipa (1 sezono), ki je bila prejšnjo sezono izključena. Prav tako to velja za igralce te ekipe.

V rubriki  MIZA , je označen čas, ko mora imeti ekipa predstavnika za zapisnikarsko mizo (merjenje časa ali pisanje zapisnika). Predstavnik ekipe mora biti za zapisnikarsko mizo vsaj 15 minut pred začetkom tekme.

Ekipa, ki ne bo imela predstavnika za mizo plača zanj polovično sodniško takso. Ekipa, ki pa je prijavila, da bo imela predstavnika in bo ta neopravičeno odsoten, mora plačati dvojno takso.

Tekem ni možno prestavljati. Po petih minutah čakanja se tekma registrira z rezultatom 2:0 za ekipo, ki je na igrišču. 
	
Igralec, ki dobi dve tehnični napaki, ne sme igrati na naslednji tekmi. Igralec, ki je bil izključen, ne sme igrati na naslednji tekmi ali dlje - odvisno od teže prekrška zaradi katerega je bil izključen. 

Za težo kazni je merodajno mnenje sodnikov na dotični tekmi. V primeru izključitve igralca je vodja ekipe dolžan dati zahtevane  podatke sodniku, sicer je njegova ekipa suspendirana. Kazni so namenjene posameznikom in se s ponovitvijo uporabi kazen višje stopnje. V primeru fizičnega napada na sodnika sledi prepoved igranja košarke na tekmovanjih v organizaciji Zavoda Novo mesto.


SISTEM TEKMOVANJA

Prvi del tekmovanja bo potekal po enokrožnem liga sistemu. Po končanem prvem delu tekmovanja se ekipe razdelijo v štiri skupine po šest. 
V prvi skupini se nahajajo ekipe prve lige, ki so po prvem delu tekmovanja osvojile mesta od 1. do 6. Odigra še en krog tekem. Za razvrstitev se upoštevajo vsi rezultati prvega in drugega dela. Vrstni red določa končna lestvica (ni play off-a).
Drugo skupino tvorijo 7. in 8. uvrščeni ekipi prve lige in ekipe, ki so po prvem delu osvojile mesta od 1. do 4. v drugi ligi. Odigrajo se vse tekme – vsaka ekipa še pet tekem. Sedmo uvrščena ekipa prenese iz prvega dela 4 točke, osmo uvrščena 3 točke, prvo uvrščena ekipa druge lige 4 točke, drugo uvrščena 3 točke, tretje uvrščena 2 točki in četrto uvrščena 1 točko. Končna lestvica določa razvrstitev od 7. do 12. mesta.
Tretjo skupino tvorijo 5. do 8. uvrščene ekipe druge lige in ekipi, ki sta po prvem delu osvojili 1. in 2. mesto v tretji ligi. Odigrajo se vse tekme – vsaka ekipa še pet tekem. Peto uvrščena ekipa prenese iz prvega dela 4 točke, šesto uvrščena 3 točke, sedmo uvrščena ekipa druge lige 2 točki, osmo uvrščena 1 točko, prvo uvrščena ekipa tretje lige 2 točki in drugo uvrščena 1 točko. Končna lestvica določa razvrstitev od 13. do 18. mesta.
V četrti skupini se nahajajo ekipe tretje lige, ki so po prvem delu tekmovanja osvojile mesta od 3. do 8. Odigrajo še en krog tekem. Za razvrstitev se upoštevajo vsi rezultati prvega in drugega dela. Končna lestvica določa razvrstitev od 19. do 24. mesta.

Končna lestvica se upošteva za razvrstitev ekip v naslednji sezoni. Prosto mesto v višji ligi zavzame najvišje uvrščena ekipa nižje lige, v primeru zmanjšanja števila ekip v posameznih ligah pa se v nižjo uvrstijo  najnižje uvrščene ekipe.
	
V primeru  pisne pritožbe,  ki mora  biti vložena najkasneje v petih dneh, mora ekipa položiti kavcijo  20 €. Če je pritožba rešena pozitivno, se  kavcija vrne, v  nasprotnem primeru pa ne. Pritožbo obravnava komisija v sestavi: komisar lige, vodja sodnikov ter predstavnik ekip. Komisar lige je dolžan odgovarjati le na pritožbe, podane v skladu s pravilnikom.

Razen pravil, ki so navedene v tem pravilniku, veljajo pravila KZS s specifikacijo za rekreacijsko ligo v košarki. 
	
Vse vodje ekip se poziva, da vplivajo na svoje soigralce in preprečijo morebitne konfliktne situacije.

Ekipe s prijavo sprejmejo vsa določila in pravila, ki veljajo za rekreacijsko ligo v košarki.

Vodja programa Športna rekreacija – rekreativne lige:			   v. d. direktorice:
Bojan Jaklič, prof.							mag. Dolores Kores

